jkorsvik/nowiki_second_scrape_merged huggingface dataset:
Hamilton County (Ohio)

Hamilton County er et fylke i den amerikanske delstaten Ohio. Det ligger i det sørvestlige hjørnet av staten og det grenser mot Butler County i nord, Warren County i nordøst og mot Clermont County i øst. Det har også grense mot delstatene Kentucky i sør og Indiana i vest.
Hamilton Countys totale areal er 1 069 km² hvorav 14 km² er vann. I 2000 hadde fylket 845 303 innbyggere og administrasjonssenteret ligger i byen Cincinnati. Det er Ohios tredje mest befolkede fylke.
Fylket ble grunnlagt i 1790 som det andre fylket i Nordvest-Territoriet og det har fått sitt navn etter Alexander Hamilton som var USAs første finansminister. 


== Eksterne lenker ==
(en) Offisielt nettsted 
(en) Hamilton County, Ohio – kategori av bilder, video eller lyd på Commons
Kiro Gligorov

Kiro Gligorov (makedonsk: Киро Глигоров, født 3. mai 1917 i Štip, død 1. januar 2012) var en makedonsk politiker og den første demokratiske presidenten i Republikken Makedonia.
Gligorov var utdannet jurist fra Universitetet i Beograd. Han deltok i frigjøringskrigen under okkupasjonen og gjorde karriere som politiker i det sosialistiske Jugoslavia. Han var i lederskapet for den makedonske sosialistalliansen, var parlamentsmedlem, satt i den nasjonale eksekutivkomiteen og i presidentskapet for Jugoslavia.
Gligorov satt to perioder som Republikken Makedonias president. Han gikk av som president 19. november 1999. 


== Referanser ==
Butler County (Ohio)

Butler County er et fylke i den amerikanske delstaten Ohio. Det ligger sørvest i staten og det grenser mot Preble County i nord, Montgomery County i nordøst, Warren County i øst og mot Hamilton County i sør. Det har også grense mot delstaten Indiana i vest.
Butler Countys totale areal er 1 218 km² hvorav 8 km² er vann. I 2000 hadde fylket 332 807 innbyggere og administrasjonssenteret ligger i byen Hamilton.
Fylket ble grunnlagt i 1. mai 1803 ved utskillelse av områder fra Hamilton County. Butler County har fått sitt navn etter general Richard Butler som deltok i den amerikanske uavhengighetskrigen. 


== Referanser ==


== Eksterne lenker ==
(en) Offisielt nettsted 
(en) Butler County, Ohio – kategori av bilder, video eller lyd på Commons
Tamara de Lempicka

Tamara de Lempicka (født Tamara Rozalia Gurwik-Gorska 16. mai 1898, død 18. mars 1980 i Cuernavaca, Mexico) var en art deco-kunstmaler.


== Biografi ==
Det er uklart hvor og når Tamara de Lempicka ble født: noen kilder nevner «rundt 1895 i Moskva», andre nevner 1898 og Polen. Selv sa hun at hun ble født i Warszawa i 1898 eller senere. Hennes mor var Malvina Dekler, som kom fra en rik polsk bankierfamilie, men hennes far, Boris Gurwik-Gorski, var en suksessrik russisk-jødisk kjøpmann. Som attenåring giftet hun seg med greve Tadeusz de Lempicki i Sankt Petersburg og flyktet fra Den russiske revolusjon til Paris som tyveåring (eller fire- eller femogtyveåring). Tidlig på 1920-tallet begynte hun å studere kunst, og allerede i 1923 hadde hun avholdt en rekke utstillinger. I Paris fikk hun arkitekten og designeren Robert Mallet-Stevens til å innrette et kromskinnende atelier til henne.Tamara var svært produktiv, og før sin første store utstilling, i Milano i 1925, malte hun 28 nye bilder på bare seks måneder. Snart ble hun en av de mest populære portrettmalere i sin tid, og fikk betalt omkring 50 000 franc per portrett (omkring 14 000 kroner den gang, kanskje ti ganger så mye i dag).
Hun ble ofte kalt art décos femme fatale og var gift to ganger (andre gang med en ungarsk-jødisk baron, Raoul Kuffner), men levde åpent som bifil. Hun hadde en datter, Marie C. Kizette de Lempicka Foxhall.Blant kjente samlere av hennes bilder finner vi blant annet Madonna, Barbara Streisand og Jack Nicholson.


== Litteratur ==
Alain Blondel, "Tamara De Lempicka: Catalogue Raisonné 1921-1979", Royal Academy Books, London 2004
Laura Claridge, "Tamara de Lempicka: A Life of Deco and Decadence", Clarkson Potter, New York 1999
Ellen Thormann, "Tamara de Lempicka: Kunstkritik und Künstlerinnen in Paris", Reimer, Berlin 1993


== Referanser ==


== Eksterne lenker ==
Offisielt nettsted 
(en) Tamara de Lempicka – kategori av bilder, video eller lyd på Commons
Ken Purvis

Ken Purvis (født 1948) er en norsk-britisk lege og biokjemiker som har forsket på emner om mannlig seksualitet, impotens, androgyni og fertilitet.Purvis er født Kenneth Purvis i England, men har bodd i Norge siden midten av 1970-tallet. Han har én engelsk og én norsk doktorgrad, og har blant annet forsket på produksjon av mannlige hormoner, impotens, fertilitet og androgyni. I 1992 opprettet han Andrologisk senter i Oslo, det eneste i sitt slag i Norden.Purvis har utgitt flere populærvitenskapelige bøker om de emner han har forsket på, blant annet En guide til mannens underliv (1991), Mannen midt i livet – Overgang eller undergang? (1994) og Fra boyz til menn (2002).I 2018 mistet han autorisasjonen som lege etter at det ble avdekket flere grove brudd av Helsetilsynet.


== Referanser ==
Preble County

Preble County er et fylke i den amerikanske delstaten Ohio. Det ligger sørvest i staten og det grenser mot Darke County i nord, Montgomery County i øst og mot Butler County i sør. Det har også grense mot delstaten Indiana i vest.
Preble Countys totale areal er 1 104 km² hvorav 4 km² er vann. I 2000 hadde fylket 42 337 innbyggere og administrasjonssenteret ligger i byen Eaton.
Fylket ble grunnlagt i 1808 og har fått sitt navn etter kaptein og sjøoffiser Edward Preble som deltok i den amerikanske uavhengighetskrigen. 


== Eksterne lenker ==
(en) Offisielt nettsted 
(en) Preble County, Ohio – kategori av bilder, video eller lyd på Commons
Darke County

Darke County er et fylke i den amerikanske delstaten Ohio. Det ligger sørvest i staten og det grenser mot Mercer County i nord, Shelby County i nordøst, Miami County i øst, Montgomery County i sørøst og mot Preble County i sør. Det har også grense mot delstaten Indiana i vest.
Darke Countys totale areal er 1 555 km² hvorav 1 km² er vann. I år 2000 hadde fylket 53 309 innbyggere og administrasjonssenteret ligger i byen Greenville.
Fylket ble opprettet 3. januar 1809 fra utskilte områder fra Miami County og fikk fulle rettigheter 1. mars 1817.  Darke County har fått sitt navn etter general William Darke som deltok i den amerikanske uavhengighetskrigen. 


== Referanser ==


== Eksterne lenker ==
(en) Offisielt nettsted 
(en) Darke County, Ohio – kategori av bilder, video eller lyd på Commons
Erie

Begrepet eller navnet Erie har flere betydninger:

Erie (Colorado) - by i Colorado
Erie (Pennsylvania) - by i Pennsylvania
Erie County (Pennsylvania)
Erie County (New York)
Erie County (Ohio)
Kjell Almskog

Kjell Erik Almskog (født 1941) er norsk siviløkonom og næringslivsleder som var konsernsjef i Kværner.
Almskog er utdannet innen økonomi. Han tok realartium i 1959 og studentfagkurs ved Oslo Handelsgymnasium i 1961. Deretter flyttet han til USA hvor han tok graden Master of Business Administration ved University of Kansas i 1964. Han tok tilleggsutdanning ved Harvard University i 1974–1975.
Almskog var i perioden 1967–1971 ansatt hos Procter & Gamble i London. Etter det hadde han ledende stillinger i flere norske bedrifter. I perioden 1988–1998 var han administrerende direktør ABB i Oslo, deretter administrerende visepresident i Olje- og petroleumsdivisjonen i ABB i Sveits. I 1998 ble han utnevnt til konsernsjef i Kværner og innledet straks omfattende omstruktureringer av selskapet. I 2002 meldte Almskog sin avgang etter en maktkamp mellom ham og storaksjonær Kjell Inge Røkke. Denne avgangen fikk stor oppmerksomhet i mediene, spesielt da det ble kjent at han hadde fått en gyllen fallskjerm på 78 millioner kroner, tidenes største.Almskog har sittet i flere styrer, blant annet i det britiske selskapet Petrofac, norske Orkla og i maskinkonsernet Kverneland Group.


== Referanser ==
Mercer County (Ohio)

Mercer County er et fylke i den amerikanske delstaten Ohio. Det ligger vest i staten og det grenser mot Van Wert County i nord, Auglaize County i øst, Shelby County i vest og mot Darke County i sør. Det har også grense mot delstaten Indiana i vest.
Mercer Countys totale areal er 1 226 km² hvorav 26 km² er vann. I 2000 hadde fylket 40 924 innbyggere og administrasjonssenteret ligger i byen Celina.
Fylket ble opprettet 1. april 1820 og fikk fulle rettigheter 2. januar 1824. Mercer County har fått sitt navn etter general Hugh Mercer som deltok i den amerikanske uavhengighetskrigen.


== Referanser ==


== Eksterne lenker ==
(en) Offisielt nettsted 
(en) Mercer County, Ohio – kategori av bilder, video eller lyd på Commons
Follow the Reaper

Follow the Reaper er det tredje studioalbumet fra det finske Death metal-bandet Children of Bodom, utgitt i 2000.


== Sporliste ==
«Follow the Reaper» (3:47)
«Bodom After Midnight» (3:43)
«Children of Decadence» (5:34)
«Everytime I Die» (4:03)
«Mask of Sanity» (3:58)
«Taste of My Scythe» (3:58)
«Hate Me!» (4:44)
«Northern Comfort» (3:48)
«Kissing the Shadows» (4:32)
«Hellion» (W.A.S.P.-cover) (3:02) (bonusspor)All tekst og musikk skrevet av Alexi Laiho, unntatt «Hellion» av Blackie Lawless.


== Personell ==
Alexi Laiho – Vokal og gitar
Alexander Kuoppala – Gitar
Janne Viljami Wirman – Keyboard
Henkka Seppälä – Bass
Jaska Raatikainen – Trommer


== Eksterne lenker ==
(en) Follow the Reaper på Discogs 
(en) Follow the Reaper på MusicBrainz 
(en) Follow the Reaper på Encyclopaedia Metallum
Hate Crew Deathroll

Hate Crew Deathroll er det fjerde musikkalbumet fra det finske Death metal-bandet Children of Bodom, utgitt i 2003.


== Sporliste ==
«Needled 24/7» 4:08
«Sixpounder» 3:24
«Chokehold (Cocked 'n' Loaded)» 4:12
«Bodom Beach Terror» 4:35
«Angels Don't Kill» 5:13
«Triple Corpse Hammerblow» 4:06
«You're Better Off Dead» 4:11
«Lil' Bloodred Ridin' Hood» 3:24
«Hate Crew Deathroll» 3:38
«Silent Scream» (Bonusspor på Limited Edition, Slayer-cover)All musikk skrevet av A. Laiho unntatt «Lil' Bloodred Ridin' Hood» av A. Laiho og A. Kuoppala. Alle tekster skrevet av A. Laiho unntatt «Chokehold (Cocked 'n' Loaded)» av A. Laiho, A. Kuoppala og H. Seppälä.


== Personell ==
Alexi Laiho – vokal og sologitar
Alexander Kuoppala – kompgitar
Janne Viljami Wirman – keyboard
Henkka Seppälä – bass
Jaska Raatikainen – trommer


== Eksterne lenker ==
(en) Hate Crew Deathroll på Discogs 
(en) Hate Crew Deathroll på MusicBrainz 
(en) Hate Crew Deathroll på Encyclopaedia Metallum 
(en) Hate Crew Deathroll på Spotify 
(en) Hate Crew Deathroll på AllMusic
IV (Winger-album)

IV er det fjerde studioalbumet til det amerikanske rockebandet Winger. Det ble utgitt av Frontiers Records 20. oktober 2006. 


== Sporliste ==
«Right Up Ahead» (Kip Winger, Reb Beach) – 5:07
«Blue Suede Shoes» (Kip Winger, Reb Beach) – 3:46
«Four Leaf Clover» (Kip Winger, Reb Beach) – 4:18
«M16» (Kip Winger) – 3:57
«Your Great Escape» (Kip Winger, Reb Beach, Paula Winger) – 3:55
«Disappear» (Kip Winger, Reb Beach) – 3:49
«On a Day Like Today» (Kip Winger, Reb Beach, Paula Winger) – 6:24
«Livin' Just to Die» (Kip Winger, Reb Beach) – 3:40
«Short Flight to Mexico» (Kip Winger, Reb Beach, Paula Winger) – 4:18
«Generica» (Kip Winger, Reb Beach) – 6:33
«Can't Take It Back» (Kip Winger, Reb Beach) – 5:07


== Band ==
Kip Winger – vokal, bass, akustisk gitar, keyboard
Reb Beach – gitar, vokal
Rod Morgenstein – trommer
John Roth – gitar, vokal
Cenk Eroglu – keyboards, gitar, effekter


== Kilder ==

(en) IV (Winger-album) på Discogs


== Eksterne lenker ==
(en) IV på MusicBrainz 
(en) IV på Spotify 
(en) IV på AllMusic
Harald Hårdrådes plass (Oslo)

Harald Hårdrådes plass ligger som en utvidelse av Schweigaards gate nordøst i Gamlebyen i Oslo. Tomten til plassen ble gitt kommunen av overrettssakfører G. Henriksen, på betingelse at det skulle settes opp en bautastein av kong Harald Hårdråde – som en på det tidspunktet antok anla Oslo i ca. 1050, utfra Snorres beskrivelser. Plassen ble i sitt opprinnelige uttrykk opparbeidet samtidig med Schweigaards gate i 1879 og oppkalt i 1886 etter kong Harald Hårdråde. Granittbautaen av kongen med et bronserelieff av Lars Utne ble avduket i 1905. Bautaen har følgende inskripsjon: 

 
HARALD SIGURDSÖN HAARDRAADENORGES KONGE  OSLOS GRUNDLÆGGER
1015   1066

Rundt bautaen sto opprinnelig 15 granittblokker som «runestener». Disse ble erstattet med et grøntanlegg en gang før 1955.I 1992 ble plassen igjen gitt en ny utforming i forbindelse med anlegging av Schweigaards gate som miljøgate. Dagens utforming skiller seg vesentlig fra den opprinnelige. Plassen er i dag mer en sving i veien rundt et lite torg enn en plass i egentlig forstand. 
Harald Hårdrådes plass er foreviget i litteraturen gjennom visa Tanta til Beate med tekst og melodi av Lillebjørn Nilsen: 
Tanta til Beate hun bor i ei gate i Gamleby'n.Og med hatt og fjær er hun et vakkert syn!På vei ned Schweigaardsgate for å gå og mate duenemellom røyk og gass på Harald Hårdrådes plass.Og når posen er tømt og duene rømt så går hun hjem igjen.Og finner fram sin gamle grammofon.Den sveiver  hun opp og svinger sin kropp til tonene.Og syns at: -Jazzen gikk i dass etter Django Reinhardt!-


== Referanser ==


== Eksterne lenker ==
(en) Harald Hårdrådes plass – kategori av bilder, video eller lyd på Commons 
Byarkivet: Historiske bilder fra Harald Hårdrådes plass
«Harald Hårdrådes plass (Oslo)». Kulturminnesøk. Riksantikvaren – Direktoratet for kulturminneforvaltning.
Kim Bodnia

Kim Bodnia (født 12. april 1965) er en dansk skuespiller, blant annet kjent for rollen som Frank i Pusher og Harald i I Kina spiser de hund og Gamle menn i nye biler. 
Bodnia har også medvirket i flere norske filmer, blant annet Himmelfall, Monstertorsdag, Tomme Tønner og Aurora.


== Filmografi ==
En avgrunn av frihet  (1989) – Dørvakt
Bulldozer  (1993) – Samson
Eva  (1994) – Anders
Nattevakten  (1994) – Jens
Pusher  (1996) – Frank
Den siste viking  (1997) – Sigbard
Bleeder  (1999) – Leo
I Kina spiser de hund  (1999) – Harald
Øyenstikker  (2001) – Eddie
Jolly Roger  (2001) – Jolly Roger
Gamle menn i nye biler  (2002) – Harald
Himmelfall  (2002) – Johannes
Pakten  (2003) – Jonas
Den Gode Strømer  (2004) – Jens
Monstertorsdag  (2004) – Skip
Inkasso  (2004) – Claus
Oppbrudd  (2005) – Philip
Wicked  (2006) – Elkiar
The Journals of Knud Rasmussen  (2006) – Peter
Frygtelig lykkelig  (2008) – Jørgen Buhl
Broen  (2011) – Martin Rhode
Den skaldede frisør  (2012) – Leif
Broen II  (2013) – Martin Rhode
Killing Eve (TV-serie, 2018–2022) – Konstantin
The Witchter (TV-serie, 2021) – Vesemir


== Priser ==
2014 – Robertprisen for årets mannlige hovedrolle – TV-serie i Broen II
2009 – Bodilprisen for beste mannlige birolle i Frygtelig lykkelig
1995 – Robertprisen for årets mannlige birolle i Nattevakten


== Referanser ==


== Eksterne lenker ==
(en) Offisielt nettsted 
(en) Kim Bodnia – kategori av bilder, video eller lyd på Commons 
(en) Kim Bodnia på Internet Movie Database 
(sv) Kim Bodnia i Svensk Filmdatabas 
(da) Kim Bodnia på Filmdatabasen 
(da) Kim Bodnia på danskefilm.dk 
(da) Kim Bodnia på danskfilmogtv.dk 
(da) Kim Bodnia på Scope 
(fr) Kim Bodnia på Allociné 
(en) Kim Bodnia på AllMovie 
(en) Kim Bodnia hos Turner Classic Movies 
(en) Kim Bodnia hos The Movie Database 
(en) Kim Bodnia på Discogs 
(en) Kim Bodnia på MusicBrainz 
Kim Bodnia på Facebook
Van Wert County

Van Wert County er et fylke i den amerikanske delstaten Ohio. Det ligger nordvest i staten og grenser mot Paulding County i nord Putnam County i nordøst, Allen County i øst, Auglaize County i sørøst, Mercer County i sør. Det har også grense mot delstaten Indiana i vest.
Van Wert Countys totale areal er 1 063 km² hvorav 1 km² er vann. I 2000 hadde fylket 29 659 innbyggere og administrasjonssenteret ligger i byen Van Wert.
Fylket ble opprettet 1. april 1820 og fikk sine fulle rettigheter 18. mars 1837. Van Wert County har fått sitt navn etter Isaac Van Wart som deltok i den amerikanske uavhengighetskrigen. 


== Befolkningsutvikling ==


== Referanser ==


== Eksterne lenker ==
(en) Offisielt nettsted 
(en) Van Wert County, Ohio – kategori av bilder, video eller lyd på Commons
Paulding County (Ohio)

Paulding County er et fylke i den amerikanske delstaten Ohio. Det ligger nordvest i staten og det grenser mot Defiance County i nord, Putnam County i øst og mot Van Wert County i sør. Det har også grense mot delstaten Indiana i vest.
Paulding Countys totale areal er 1 077 km² hvorav  km² er vann. I 2000 hadde fylket 20 293 innbyggere og administrasjonssenteret ligger i byen Paulding.
Fylket ble opprettet i 1. april 1820 og fikk fulle rettigheter 18. mars 1839. Paulding County har fått sitt navn etter John Paulding som deltok i den amerikanske uavhengighetskrigen. 


== Referanser ==


== Eksterne lenker ==
(en) Offisielt nettsted 
(en) Paulding County, Ohio – kategori av bilder, video eller lyd på Commons
Jean Denis Attiret

Jean Denis Attiret (kinesisk: Wang Zhicheng 王致誠, født 31. juli 1702 i Dole i Frankrike, død 8. desember 1768 i Beijing i Kina), var en fransk jesuittmisjonær og maler i Kina.


== Liv og virke ==


=== Bakgrunn ===
Jean-Philippe Attiret stammet fra en kunstnerfamilie; hans bestefar og hans far var også malere. Takket være en rik velgjører, markgreven av Brouissa, kunne han komme seg til Roma for å studere kunst, og interesserte seg i særdeleshet for Rafaels kunst.


=== Jesuitt ===
Attiret inntrådte i jesuittordenens novisiat i Avignon i 1735, 33 år gammel. Der fortsatte han sitt kunsteneriske virke og malte de fire evangelister i sodalitetskapellet i katedralen i Avignon.


=== Misjonær ===
Han dro i 1737 som misjonær til Kina - han meldte seg da hans overordnede fortalte at kunstnere fra Europa var ettertraktede i keiserens hoff. I Beijing fikk han keiserens gunst og ble hoffmaler. De fleste av hans malerier var av natirlige objekter, som trær, frukt, fisk og mange dyr, malt på glass eller silke. Han var ettertraktet for sine portretter, han malte om lag 200 av keiseren og hans familie. Etter  Qianlong-keiserens ønske oppgav han sin europeiske stil og begynte å male akvareller på kinesisk manér. Dette lyktes han i så godt at han sammen med kinesiske malere faktisk dannet en egen skoleretning innen kinesisk malerkunst.
I 1754 utnevnte keiseren ham til mandarin av 3. klasse, men Attiret avslo og bad Qianlong om heller å beskytte kirkens religionsfrihet, noe som ville gledet ham langt mer. 
Attiret anferdiget sammen med sine ordensbrødre Giuseppe Castiglione og Ignaz Sichelbarth så vel som med augustineren Giovanni Damasceno Salutti 16 tegnede fremstillinger fra krigen mot djungarene (1753 til 1760). De ble gjort til stikk i Paris.
Fra den perioden han faktisk bodde inne i Den forbudte by oroduserte han også noen malerier med religiøse kristne motiver, som scener fra Jesu liv og helgenenes liv. De fleste av hans berker er gtt tapt: De ble ødelagt av de franske og britiske militære styrker som inntok Sommerpalasset og plyndret det i 1860 under opiumskrigen.


== Se også ==
Liste over kinamisjonærer tilhørende jesuittordenen


== Litteratur ==
Hartmut Walravens: China illustrata. Das europäische Chinaverständnis im Spiegel des 16.–18. Jahrhunderts. VCH, Weinheim 1987, ISBN 3-527-17815-5.
Henri-Bernard Maite: Le Frère Attiret au service de K'ien-Long (1739–1768). Universität Aurore, Shanghai 1943.


== Referanser ==
Defiance County

Defiance County er et fylke i den amerikanske delstaten Ohio. Det ligger nordvest i staten og det grenser mot Williams County i nord, Henry County i øst, Putnam County i sørøst og mot Paulding County i sør. Det har også grense mot delstaten Indiana i vest.
Defiance Countys totale areal er 1 073 km² hvorav 8 km² er vann. I 2000 hadde fylket 39 500 innbyggere og administrasjonssenteret ligger i byen Defiance. Det gass- og oljefyrte Richland kraftverk ligger i fylket.
Fylket ble grunnlagt i 1845 og er oppkalt etter Fort Defiance som i sin tur fått sitt navn av general Anthony Wayne på grunn av sin beliggenhet nær St. Clair's Defeat. 


== Eksterne lenker ==
(en) Offisielt nettsted 
(en) Defiance County, Ohio – kategori av bilder, video eller lyd på Commons
Johannes Eick

Johannes Eick (født 22. april 1964 i Eidsfoss i Vestfold) er en norsk jazzmusiker (bass), kjent fra flere innspillinger.  
Han er sønn av musikeren Jürgen Eick og bror av musikerne Trude Eick og Mathias Eick.  Før sine musikkstudier ved Jazzlinja (1983–86) spilte Eick med Elin Rosseland i Kix (1982–86). Studietiden avstedkom en rekke samarbeid, blant annet i Airamero og Vigleik Storaas Trio, som han mottok Spellemannprisen med (1995), Eick også som komponist av enkelte låter. Som distriktsmusiker i Finnmark (1985–87) etablerte han kvartetten Noor, før relokalisering til jazzmiljøet i Oslo, der han har fortsatt samarbeidet med Rosseland og andre som Christian Wallumrød, Sidsel Endresen, Harald Bergersen og Hans Mathisen.


== Referanser ==


== Eksterne lenker ==
Biografi på Jazzbasen
Diskografi fra Jazzarkivet
Åtsel- og rovbiller

"Åtsel- og rovbiller" (Staphylinoidea) er en artsrik gruppe av biller. Det er beskrevet over 50 000 arter på verdensbasis, og over 1200 av dem er funnet i Norge. Den dominerende gruppen er den store familien kortvinger (Staphylinidae) med 38 000 beskrevne arter, nær 1000 i Norge, men familien mycelbiller (Leiodidae) er også artsrik.
Det er vanskelig å gi noen enhetlig beskrivelse av denne gruppen. De fleste artene er ganske små, og gruppen omfatter de minste av alle biller, 0,3-0,4 mm lange, i familien fjærvinger (Ptiliidae). Men det finnes også arter som er opptil 4 cm lange. Mange arter har mer eller mindre forkortede dekkvinger, som ikke dekker hele bakkroppen. Antennene kan være trådformede eller med en kraftig kølle. Kroppsform og -farge varierer sterkt.
De fleste av gruppene i denne overfamilien lever på land, bare familien palpebiller (Hydraenidae) er vannlevende. Mange arter finnes i eller ved råtnende materiale av ulike slag, eller sopp. En del arter lever i maurtuer. Når det gjelder føde er mange av disse billene rovdyr, som fanger ulike slags små insekter, mark, snegler og så videre. Andre er soppetere, og en gruppe lever på åtsler eller møkk, der de enten spiser av selve åtselet eller andre insekter som lever der. Biller i denne gruppen kan finnes nesten i hvilket som helst miljø på landjorden, men er særlig tallrike på skogbunnen.


== Eksterne lenker ==
(en) Åtsel- og rovbiller i Encyclopedia of Life 
(en) Åtsel- og rovbiller i Global Biodiversity Information Facility 
(no) Åtsel- og rovbiller hos Artsdatabanken 
(sv) Åtsel- og rovbiller hos Dyntaxa 
(en) Åtsel- og rovbiller hos Fauna Europaea 
(en) Åtsel- og rovbiller hos Fossilworks 
(en) Åtsel- og rovbiller hos ITIS 
(en) Åtsel- og rovbiller hos NCBI 
(en) Kategori:Staphylinoidea – bilder, video eller lyd på Wikimedia Commons 
Staphylinoidea – detaljert informasjon på Wikispecies
Giuseppe Panzi

Giuseppe Panzi (kinesisk: 潘廷章, Pan Tingzhang, født 2. mai 1734 i Firenze eller i Cremona i Italia, død før 1812 i Beijing i Kina) var en italiensk kinamisjonær som virket som maler ved det keiserlige hoff, likesom mange andre jesuitter.
Han ankom Kina som misjonær i 1771. I Macao fikk han raskt sin avsluttende forberedelse på sitt virke i Kina ved jesuittenes universitetskollegium São Paulo, før han i 1773 dro nordover til Beijing. Samme år malte han et berømt portrett av Qianlong-keiseren. Etter jesuittordenens oppløsning forble han i Kina og døde i hovedstaden en gang før 1812. 


== Se også ==
Liste over kinamisjonærer tilhørende jesuittordenen


== Referanser ==


== Litteratur ==
Lorry Swerts, Mon Van Genechten, Koen De Ridder: Mon Van Genechten (1903-1974): Flemish Missionary and Chinese Painter : Inculturation of Chinese Christian Art, Leuven University Press, 2002 ISBN 90-5867-222-0 ISBN 9789058672223
Bedford (andre betydninger)

Bedford kan vise til:

Bedford, administrasjonsby i grevskapet Bedfordshire i England
Bedford (distrikt), et distrikt i Bedfordshire i Øst-England
Bedford (New York), en by i fylket Westchester County, New York, USA
Bedford County (Pennsylvania)
Bedford County (Tennessee)
Bedford County (Virginia)
Bedford (bilmerke)
Claiborne County

Claiborne County er navnet på to fylker i USA:

Claiborne County (Mississippi)
Claiborne County (Tennessee)Se også: 

Claiborne Parish i Louisiana
Davidson County

Davidson County er navnet på to fylker i USA:

Davidson County (Nord-Carolina)
Davidson County (Tennessee)